text: এবার সেই যুবলীগ নেতার বাসায় হামলা, প্রাণনাশের হুমকি - parbatyachattagram.com
  নীড় পাতা » ব্রেকিং » এবার সেই যুবলীগ নেতার বাসায় হামলা, প্রাণনাশের হুমকি
  আসামিরা ঘুরছে প্রকাশ্যেই, সমঝোতার অপেক্ষায় পুলিশ
  নিজস্ব প্রতিবেদক ফেব্রুয়ারী ১৬, ২০২০, ১০:২১ অপরাহ্ন	ব্রেকিং, রাঙামাটি, লিড 133 বার পড়া হয়েছে
  অভিযোগে তিনি জানিয়েছেন, শনিবার গভীর রাত পৌনে চারটার দিকে মুখোশ পড়া একদল সন্ত্রাসী বাসার দরজা ভেঙ্গে তার বাসার প্রবেশ করে এবং গলা টিপে ধরে দুইদিনের মধ্যে মামলা প্রত্যাহার না করলে স্ত্রী সন্তানসহ প্রাণনাশের হুমকি দেয়। এসময় তিনি চিৎকার করলে আশেপাশের প্রতিবেশিরা এগিয়ে আসলে সন্ত্রাসীরা পালিয়ে যায়। লিখিত অভিযোগে নাসির জানিয়েছেন, সন্ত্রাসীদের মুখ বাধা থাকলেও তার কথাবার্তায় তিনি বুঝেছেন এদের মধ্যে জেলা যুবলীগের সহসম্পাদক মোঃ মিজান, জেলা ছাত্রলীগের সভাপতি আব্দুল জব্বার সুজন এবং পৌর যুবলীগের সাধারন সম্পাদক আব্দুল ওয়াহাব রয়েছেন। হামলাকারিরা আমার বাসায়ও ভাঙচুর করেছে।'
  নাসির সাংবাদিকদের জানিয়েছেন, আমার ওপর হত্যাচেষ্টা মামলার আট আসামীর মধ্যে একজন গ্রেফতার হলেও আসামীরা প্রকাশ্যে ঘুরে বেড়াচ্ছে এবং আমাকে হত্যার হুমকি দিচ্ছে। আমি বারবার বিষয়টি আমাদের দলের সিনিয়র নেতাদের জানিয়েছি। কিন্তু তারপরও আবার আমার বাসায় হামলা চালিয়ে আমাকে হত্যাচেষ্টার দ্বিতীয় ঘটনার পর আমার পুরো পরিবার আতংকিত। আমি সরকারের কাছে জীবনের নিরাপত্তা চাই।'
  নাসির সামাজিক যোগাযোগ মাধ্যমে দেয়া এক স্ট্যাটাসে লিখেছেন, 'আমি এখন নিজগৃহেও নিরাপদ নই। আমাকে আসামীরা গভীর রাতে প্রাণনাশের হুমকি এবং দুদিনের মধ্যে মামলা তুলে না নিলে আমার ছেলেক অপহরন করবে বলে হুমকি দেয়।'